3. Europos Sąjungos pajėgumo reaguoti į nelaimes didinimas (balsavimas) 
- Po balsavimo dėl 37 pakeitimo:
Iratxe García Pérez
(ES) Gerb. Pirmininke, 37 pakeitimas buvo atšauktas, todėl į balsavimą įtrauktas nebus.
Pirmininkė
Deja, mums apie jo atšaukimą nebuvo pranešta, todėl jis įtrauktas į balsavimą.
- Prieš balsavimą dėl 15 pakeitimo:
John Bowis
Gerb. Pirmininke, jeigu pranešėjas sutiks su nedideliu žodiniu pakeitimu, kaip nurodyta sąraše, savo frakcijos vardu ir siekdami kompromiso ir susitarimo norėtume atšaukti paskesnį pakeitimą, kad tai nebūtų taip specifiška: vietoj teisiškai privalomos "direktyvos" būtų siūlomos "priemonės". Jei pranešėjas sutiks su tokiu pasiūlymu, vėlesnį pakeitimą galėsime atšaukti .
Dimitrios Papadimoulis
(EL) Gerb. Pirmininke, aš, kaip pasiūlymo dėl rezoliucijos, kuri Aplinkos, visuomenės sveikatos ir maisto saugos komiteto buvo priimta beveik vienbalsiai, autorius apgailestaudamas negaliu priimti J. Bowiso pasiūlymo, nes jo siūlomas žodinis pakeitimas iš esmės prieštarauja tekstui. Gal gelėčiau paprašyti atsistoti tų posėdžio narių, kurie man pritaria?
Pirmininkė
Gerb. J. Bowisai, matome, jog atsistojo daugiau nei 40 posėdžio narių, taigi, Jūsų pasiūlyto žodinio pakeitimo priimti negalime.
(Žodinis pakeitimas priimtas nebuvo.)
- Prieš balsavimą dėl 35 pakeitimo:
John Bowis
Gerb. Pirmininke, jeigu niekas neprieštarauja, norėčiau pasiūlyti keletą pratimų. Žodinis pakeitimas, kuris buvo pasiūlytas socialistų pakeitimui, yra įtrauktas į dienotvarkę, todėl aš jį siūlau savo frakcijos vardu. Pažiūrėsime, ar dabar salėje kils dar viena nedidelaerobikos banga.
Pirmininkė
Sportuojame tai vienoje rūmų pusėje, tai kitoje!
(Žodinis pakeitimas nebuvo priimtas.)
